Serenity Villa at Pinnacle Point Golf | LekkeSlaap
Serenity Villa at Pinnacle Point Golf is 'n selfsorg-vakansiehuis in die gesogte Pinnacle Point Golf and Beach Estate. Dié huis het slaapplek vir 8 gaste en bied gemaklike verblyf ver weg van die stad se gejaag en geraas.
Serenity Villa het 4 slaapkamers en 4 badkamers. Die eerste en tweede slaapkamers het elkeen 'n koningingrootte-bed en 'n en suite-badkamer. Die derde en vierde slaapkamers het elkeen 2 enkelbeddens en deel 'n volledige badkamer.
Die kombuis en leefarea het 'n oopplan-uitleg. Die kombuis is volledig toegerus vir selfsorg en sluit 'n skottelgoedwasser, 'n wasmasjien en 'n ontbythoekie in. Die eetarea het 'n groot eetkamerstel vir 10.
'n TV met DStv-Extra View is in die leefarea beskikbaar, maar DStv-Premium is gratis vir verblyf van meer as 14 dae en dit kan gereël word vir korter besprekings teen ekstra koste. Die leef- en eetarea het elkeen 'n gas-kaggel om die winterkoue af te weer.
Die leefarea bied toegang tot 'n stoep met buite-meubels en 'n gas- en Weber-braai. Daar is ook 'n swembad met sonstoele.
Veilige onderdak-parkeerplek is beskikbaar by die huis en daar is 24 uur-sekuriteit in die kompleks. Gaste het ook toegang tot 'n gholfkarretjie met sitplek vir 4 vir verblyftydperke van langer as 14 dae. Die karretjie kan gehuur word vir korter verblyftydperke.
Ons pragtige, luukse huis is in die Pinnacle Point Landgoed. Dit bied uitsigte oor die gholfbaan, fynbos en die see. Buiten die gholf en die gholfklub se restaurant en kroeg, het die landgoed ook 'n spa, gemeenskaplike swembad en speelarea. Die Garden Route Casino is ook langs die landgoed geleë.
Doendinge in Mosselbaai: Diaz Museum, die waterpark by Diaz-strand, surf, walviskyk, visvang, skubaduik, en helikoptervlugte.
’n Bespreking by Serenity Villa at Pinnacle Point Golf sluit in:
Erf 684 Pinnacle Point Golf and Beach Estate, Pinnacle Point, Mosselbaai, 6500, Wes-Kaap